Rusoaicele pușcăriașe au fost ademenite să se ducă la război să fie lunetiste. După aceea au aflat că erau doar "carne de tun"
Ministerul rus al Apărării a început să recruteze deținute dintr-o închisoare pentru femei din regiunea Leningrad în toamna anului 2023. Sub mirajul banilor și al libertății promise, unele femei au decis să meargă pe front în Ucraina, sperând să fie eliberate mai devreme și să aibă șansa să-și revadă copiii. Unora li s-a promis că vor fi lunetiste sau asistente, dar între timp s-a aflat că au fost trimise în prima linie, să fie „carne de tun”. Femeile din penitenciarul nr 2 au povestit că și ele au semnat contracte cu armata și au dat detalii despre ce au aflat.